सौर ऊर्जा, ज्वारीय ऊर्जा, पवन ऊर्जा ते जैव ऊर्जा दे चलन गी प्रचलित करना इसकरी जरूरी ऐ कीजे इंदा नवीनीकरण कीता जाई सकदा ऐ। अज्जकल ते नेहियां युक्तियां बी तुप्पियां लैतियां गेइयां न जिंदे पास्सेआ अस सौर ऊर्जा कन्नै सिद्धे गै अपनी ऊर्जा लोड़ें गी पूरा करी सकनेआं। अंतर्राश्ट्रीय अनुमानें दे मताबक सन् 2005 तक्कर ऊर्जा दे स्थायी जां गैरपरंपरागत स्रोतें कन्नै ऊर्जा सरबंधत 25 फरसदी लोड़ें दी पूर्ति होग। भारत च बी एह्दी महत्वपूर्ण भूमिका होग। भारत च 2005 तक्कर ग्रामीण क्षेत्रें दी 50 फीसदी ऊर्जा लोड़ें गी पूरा करने दा लक्ष्य रक्खेआ गेआ ऐ।